Eric Ericson
Store norske leksikon,Kunst og estetikk,Musikk,Klassisk musikk,Internasjonale dirigenter
Eric Ericson var en svensk kordirigent og organist, og regnes som en av 1900-tallets fremste kordirigenter i Norden.
Utdanning Ericson ble uteksaminert fra Musikkonservatoriet i Stockholm i 1943, og studerte deretter ved Schola Cantorum Basiliensis i Sveits foruten i Storbritannia, Tyskland og USA. Virke som dirigent og lærer Ericson kom til å gjøre en banebrytende innsats for korvirksomheten og korlitteraturen i Sverige. I 1945 stiftet han Kammarkören, som senere fikk navnet Eric Ericsons Kammarkör. Han var dirigent for mannskoret Orphei Drängar ved Uppsala universitet 1951–1991. I 1951 tok han initiativet til Radiokören i Sveriges Radio og var kormester her 1952–1982.Ericson var lærer 1953–1991 ved Musikhögskolan i Stockholm (professor fra 1968), hvor han hadde stor betydning for utdannelsen av en ny generasjon kordirigenter.Et sjeldent oppdrag som orkesterdirigent hadde han som dirigent for Ingmar Bergmans filmversjon av Wolfgang Amadeus Mozarts opera Tryllefløyten (1975). Priser Ericson mottok Léonie Sonnings musikkpris i 1991, Nordisk Råds musikkpris i 1995 og Polarprisen i 1997. Les mer i Store norske leksikon Musikk i Sverige